வண்டியிலிருந்த அறுபது கல நெல்லை முப்பது முப்பது கலமாக  அவ்விரண்டிலும் கொட்டி மண் பூசிவிட்டு, “ஸந்நிதானத்தில் இங்கே  சேர்ப்பிக்கும்படி உத்தரவாயிற்று” என்று  சொல்லிவிட்டுச் சென்றார்கள். அப்பால் பொன்னுசாமி செட்டியார் வந்தார்.  “தங்கள் வீட்டுச் செலவுக்கு அறுபது கலம் நெல் சேர்ப்பிக்கும்படி  ஸந்நிதானத்தில் உத்தரவாயிற்று. அயலூரிலிருந்து வந்த  விருந்தினர்களைப்போல நாள்தோறும் மடத்திலிருந்து சாமான்களைப் பெறுதல்  உசிதமாக இராதென்றும், இனி நிரந்தரமாக இங்கே மடத்தைச் சார்ந்தவர்களாக 